35. schôdza NR SR - 9.deň - B. popoludní
Dátum: 2025-06-10
Poslanec: Krúpa, Juraj (SaS)
Druh vystúpenia: Vystúpenie v rozprave

26. Vážené dámy, vážení páni, kolegovia z opozície, milí kolaboranti z koalície, to, čo tu zažívam odvtedy, čo ste prišli k moci a rochníte sa tu ako prasce v žite a vykrmujete sa na daniach našich daňových poplatníkov a hovoríte, že vy to robíte suverénne, lebo nikto iný by to tak suverénne nerobil, to je svätá pravda. A takto sa správate aj v zahraničí. Robíte to na všetky štyri svetové strany. To, že vám to akceptujú len na tej jednej, je pochopiteľné, lebo takých podobných ste si našli tam, v Uzbekistane, Kyrgyzstane, v Rusku a v takýchto krajinách. Tie ostatné, ktoré majú nejakú úroveň, nejaké hodnoty, nejakú morálku, princípy, podľa ktorých chcú žiť v slobodnej demokratickej spoločnosti, kde platí medzinárodné právo, kde sa sila, ktorá ide z Ruska alebo teda ide z týchto krajín, sa nerobí alebo sa nepresadzuje takýmto spôsobom, kde sa hľadajú kompromisy, kde sa hľadajú dohody. To je vám všetko odporné. To je vám odporné, pretože vy máte teraz moc a vy si budete robiť, čo chcete a takto to aj na tom Slovensku vyzerá. Z posledných 20 rokov tu 15 rokov vládnete. Nemáme ani cestu do Košíc, nemocnice sa rozpadajú, ale vy idete nosiť robotníkov z Uzbekistanu, lebo že tu nemá kto robiť. Hanba, že tu vôbec diskutujeme o niečom takom, ako je uznesenie o tom, že odsúdime to, že Rusi zabíjajú civilistov na Ukrajine, to by malo byť že samozrejmé. To by sme sa nemali ani že pozastaviť, ani obzrieť dookola, to by malo byť absolútna samozrejmosť. Celí vyplašení, keď ste boli v dvadsiatom druhom, všetci tí, čo ste tu sedeli, ste hlasovali za takéto uznesenie, lebo ste boli úplne vyplašení, ste vôbec nevedeli, čo máte robiť. Pretože ste do dvadsiateho tretieho, či ktorého, februára tvrdili, ale Rusko nenapadne Ukrajinu, veď toto nie je možné, to je len výmysel Západu. To je výmysel vás, liberálov, ktorí ste vojny-chtiví, vy by ste si tú vojnu želali. To ste vy hovorili do začiatku vojny a keď vypukla, bože, aké tu bolo ticho. Preboha, to bolo tak príjemné, bolo asi, 4-, 5 dní bolo úplne ticho. Vôbec ste nevedeli, čo máte povedať. Fico zalezený, Blaha zalezený, všetci títo škodcovia, všetci, tieto hlasné trúby Kremľa, boli úplne zalezení. Držali hubu, nevedeli čo, čakali, čo, ako sa to vyvinie. Až potom neskôr o pár dní prišli a už začali hovoriť a to môžu, to Američania určite, to nemôžu byť Rusi, to Američania sú na vine. A odvtedy sa toho držíte, odvtedy. Máte tu už Ameriku, ktorá hovorí, že ale my chceme prímerie, my chceme mier. Máme tu Ukrajinu, ktorá hovorí, my chceme prímerie, my chceme už mier. Rusko kde je? No nikde. To je váš, ani už nepoviem, že bulharský meter, severokórejský kilometer, severokórejský. Ja si ešte spomínam, veľmi dobre, keď sme mali tú nemú šťuku, ktorá sa volá že Blanár na zahraničnom výbore, kde sme riešili odsúdenie používania severokórejských rakiet na civilné ciele na Ukrajine. Blanár a celá jeho suita okolo neho jeho koaličných povedali, že na to nie sú dôkazy, že na to nie sú dôkazy. A tie dôkazy prišli, tie sa našli, tie boli jasné. Ste povedali, ale to musí rozhodnúť OSN, OSN, potom použili, dokonca tam máte Severokórejcov, severokórejských vojakov, ktorí z pár sto kilometrov od našej hranice bojujú a zabíjajú Ukrajincov. Nič? Nič? Aj to sú vám bratia? To sú akože čo, slovanskí bratia zo Severnej Kórey toto? Takže toto je ten severokórejský kilometer, ktorý vy používate. Nebyť schopný odsúdiť, že Rusi zámerne za jasným účelom zlomenia odporu zabíjajú ukrajinských civilistov a sú na to tisícky dôkazov, tisícky. A vy toto nechcete priznať? Vy to nechcete uznať? Potom tu začnú hovoriť, ale šport napríklad, aj Rusi by mali by už aj futbal hrať, aj hokej, ale šport sa nemá miešať s politikou. Kolegovia kolaboranti z koalície, 450 ukrajinských reprezentantov už zahynulo pri bránení vlastnej vlasti, 450. Už v živote nenastúpia za vlastnú krajinu, už v živote neprinesú žiadnu medailu, žiadne body, nič. Zomreli, lebo ich zabili, lebo ich zabili Rusi vo fronte, lebo bránili vlastnú krajinu. Ani to nič? Stovky detí boli zavraždení v bombardovaní. Tisícky uniesli a chcú ich rusifikovať. Viete si predstaviť, že by vám uniesli vnučku? Znásilnili dcéru? V pohode? Neodsúdili by ste to? No však ale to Rusi, viete to, za to môžu tí Američania. To tí Američania, ten západ, ten za to môže, že tí Rusi tam chodia, aj znásilňujú, vraždia, unášajú, likvidujú, hej? Aj za to môžu Američania? Ako kam ste sa to dostali? Ja neviem, morálne je to, ja už vás žiadnu morálku neočakávam, ale aspoň ukázať, aspoň nejakú tvár svetu, že nám záleží aj na ľuďoch, na obyčajných, bežných, civilných obyvateľoch, ktorí za tú vojnu nemôžu, ktorí si ju nevybrali a to je jedno, či sú na jednej, alebo na druhej strane. Ani to neviete odsúdiť? Naposledy tu bola kolegyňa Jurík, ktorá prišla, že poďme sa baviť o Gaze. Lebo toto, čo je tu, ten ačohentizmus váš, je, že no ale veď vy tu rozprávate len o Ukrajine a tá Gaza a ten Izrael nechcete odsúdiť? A to mali by sme tú Gazu, to musíme sa o tom baviť. Prišla sem a povedala nech sa páči, tu je návrh uznesenia, poďme odsúdiť to, čo sa deje v Gaze. Vy ste hlasovali proti, vy! Vám na nikom nezáleží. Na žiadnych obetiach, civilných obetiach, na nikom vám nezáleží. Vám záleží len na vás. Len na tom, kde si čo vybavíte, kde čo zarobíte, kde si akú haciendu postavíte. To je všetko, čo vás zaujíma. A ešte sa dobre nažrať možno nejakého ruského kaviáru na nejakej ruskej recepcii, lebo, ježišimaria, bratia a toto a všetko, sloboda prišla z východu. Houbeles prišiel z východu. To, čo Američania a Briti oslobodili v druhej svetovej vojne, tak to oslobodili, kde Rusi prišli, to dobili. Tak to aj skončilo, to dobili. Čia aká sloboda? Kto tu akú slobodu priniesol? Priniesli nám politických komisárov, priniesli vám prevrat v ´48, priniesli vám komunizmus, priniesli vám popravy, politické procesy, monsterprocesy. Však aj Husák, ku ktorému sa chodíte klaňať, aj toho na desať rokov zavreli. Hanba vám! Fakt hanba, ak nie ste schopní za toto zahlasovať, že odsudzujeme to, že Rusi v rozpore s medzinárodným právom, v rozpore s vojnovým právom vraždia, útočia na ženy, na deti, na civilnú infraštruktúru zámerne. Vy si naozaj želáte, aby sem prišli. Vy si naozaj želáte, aby tu boli. Aby ste mohli s nimi chľastať vodku a tancovať odzemok. Lebo vy sa s nimi potom tak pobratáte a oni vás tak možno, potom si vás nevšimnú. Lebo to je presne to, ako vy chcete žiť. Však nejako bolo, nejako aj bude, ja sa nejako zariadim, veď mám kamaráta tam, kamaráta onam. Čo ma je po ostatných? A takto vyzerá aj naša zahraničná politika na všetky štyri svetové strany. Tak ako som začínal. Tak ako som začínal s tými prascami, ktoré sa rochnia, tak hľadajú si len rovnaké. A presne takto to vyzerá, totálna hanba. Nikto nás neberie vážne. Máme len hanbu v zahraničí, len hanbu a opovrhovanie. Toto nikto nedá dokopy. To je presne to, ako keď niekto bol alkoholik a prestal chľastať a upadne do recidívy. Veríte mu, že keď sa z toho znova dostane, že znova nebude alkoholik? A to ste presne vy. Presne vy, stále do tých istých bahien nás pcháte. Takže pokiaľ za toto nezahlasujete, tak len dokážete, dokážete, ako ste morálne úplne neľudia, jednoducho ste úplné nuly, nízko, totálne, nehodíte sa ani do krčmy. (Potlesk v sále.)